Ego Andreas, dominus Espissie, omnibus notum facio quod ego, spontanea voluntate, quittavi libere et absolute, sine aliqua reclamatione, domine mee ducisse Burgundie et filio suo Hugoni, in perpetuum, Boninum de Belna, hominem meum, et uxorem suam, et omnes heredes eorum, filios et familias cum successoribus eorum et tenementis eorum et aliis rebus eorum, sine aliqua retentione. Et hoc feci laude et assensu Huguote, uxoris mee, et filie mee, et fratrum meorum domini Johannis, Bernardi et Guidonis, thesaurarii Lingonensis. In cujus rei testimonium, ad maiorem firmitatem presentibus litteris sigillum meum apposui. Actum est hoc anno Domini M°CC°XX° quarto mense septembri.